Wie is almal die Eerste Mense? | Netwerk24
Arrestasies ná dagga op Gansbaai-plaas gevind is
Vyf verdagtes sal na verwagting Maandag in die landdroshof in Hermanus verskyn nadat die polisie verlede week ’n hidroponiese daggalaboratorium op ’n plaas naby Gansbaai ontdek het.
Menlo skryf perfekte einde tot Virseker-sprokie
Die Hoërskool Menlopark het Saterdag ’n droomeinde tot sy 2019-skolerugbyseisoen geskryf deur vir die eerste keer nog die Virsekerbeker-trofee omhoog te hou.
Skeet wen nóg ’n strooppot teen Anderson
Kevin Anderson se deelname aan volgende week se Amerikaanse Ope is steeds in die weegskaal, nadat hy hom ook aan die laaste opwarmingstoernooi voor die jaar se laaste Grand Slam moes onttrek.
Italië mik na Bokke vir skok in Japan
Conor O’Shea, Italië se rugbyafrigter, het sy visier op die Bokke ingestel om ’n moontlike skokoorwinning by vanjaar se Wêreldbeker-toernooi in Japan te behaal.
JSE begin die week met ’n huppel in die stap
Die aandelebeurs in Johannesburg het die week met ’n huppel in die stap begin en teen Maandag laatoggend was die indeks van alle aandele al meer as 1% sterker.
Sasol, Eskom gee SA amper vuilste lug op aarde
Die plek in die wêreld met die tweede hoogste vlakke van swaeldioksied-vrystellings is in die Kriel-omgewing in Mpumalanga weens die Eskom-kragstasies in die omgewing.
Fidentia: Ná 12 j. kry beleggers net kwart terug
Meer as ’n dekade nadat die Fidentia-groep in kuratorskap geplaas is, het beleggers net ’n kwart van die R1,3 miljard van hul eise teruggekry.
Odeion-strykkwartet kies unieke werke vir konsert
Die Odeion-strykkwartet is vir die musiekwêreld soos Karla Pretorius vir netbal. Hulle is pryswenners, speel op wêreldverhoë, is soos ou wyn wat net al hoe beter word en vir albei is Bloemfontein hul tuiste.
Wie is almal die Eerste Mense?
Deur Leopold Scholtz 21 Desember 2017 07:00
Die posisie van die Khoi-San in Suid-Afrika kry nie dikwels publisiteit nie. Dat Max du Preez dit in sy rubriek vandeesweek gedoen het, moet verwelkom word. Hy vestig die aandag op die probleem van die Eerste Mense oor die wêreld heen – inheemse minderhede wie se belange verwaarloos en vergeet word.
Die Unrepresented Nations and Peoples Organisation (Unpo) met sy hoofkantoor in Brussel is ’n internasionale organisasie wat aandag vra vir die Eerste Mense se posisie wêreldwyd.
Dis ’n organisasie waarmee AfriForum en die VF Plus namens Afrikaners noue bande in stand hou.
Wat beteken dat ’n mens die kwessie van die Eerste Mense eintlik wyer moet bekyk en op alle etniese minderhede van toepassing moet maak.
By die verwaarloosde Eerste Mense dink ’n mens byvoorbeeld aan die inboorlinge in die Amerikas, die Australiese oerinwoners (Aborigines), die Maori’s in Nieu-Seeland, die pigmeë in Sentraal-Afrika, die Lappe in Finland en Swede en die Ainoe in Japan. Maar daar is heelparty ander minderhede wie se belange ook verwaarloos word: Die Koerde (verspreid oor die grensgebiede tussen Turkye, Sirië, Irak en Iran), die Christelike Kopte in Egipte, die Rohingia in Mianmar, die Molukkers in Indonesië, noem maar op.
Ofskoon hulle nie voldoen aan die streng definisie van Eerste Mense nie, word daar wel deeglik teen hulle as etniese en/of religieuse minderhede gediskrimineer. Ook die Afrikaners en ander Afrikaanssprekendes wat hulself nie as Afrikaners beskou nie, begin toenemend ontpop as ’n minderheid teen wie daar gediskrimineer word.
Die Afrikaners is ’n spesiale geval. Dit is immers die volk wat dekades lank die kitaar geslaan en in die praktyk teen die swart meerderheid gediskrimineer het. Selfs vandag nog is die momentum wat die bevoordeling van apartheid meegebring het, nog te sien.
Op papier geniet die Afrikaners dieselfde regte as ander Suid-Afrikaners. In die praktyk begin dinge egter anders lyk.
Oor die algemeen het die Afrikaners ’n betreklik sagte landing ná 1994 ondervind, al is die groep se vindingrykheid en hardwerkendheid ook medeverantwoordelik daarvoor.
Op papier geniet die Afrikaners dieselfde regte as ander Suid-Afrikaners. In die praktyk begin dinge egter anders lyk. Die een terrein waar diskriminasie teen wit mense en ander nie-swart mense toeneem, is dié van regstellende aksie – of altans, die rigiede kwotastelsel wat in die praktyk toepas word. Nie-wit mense, ook dié wat minder gekwalifiseer is en minder beroepservaring het, word dikwels by aanstelling en bevordering voorgetrek.
Belangriker nog is waarskynlik die wyse waarop Afrikaners en ander Afrikaanssprekendes se kulturele regte toenemend misken word. Hulle het in die praktyk geen reg om in hul moedertaal, soos in die Grondwet vervat, met staatsorgane te kommunikeer nie. Die ruimte vir Afrikaanse onderwysinstellings word stelselmatig minder.
Twee verskynsels vererger dit.
Die een is dat die howe bitter min simpatie vir Afrikaanssprekendes se taalregte toon, soos verskeie uitsprake die laaste tyd illustreer. Die ander is dat juis Afrikaanssprekendes – ’n mens dink aan verskeie universiteitsrektore, professore en joernaliste – die aanslag op hul moedertaal lei.
Alles dui daarop dat Afrikaans se grondwetlike regte in die praktyk binne afsienbare tyd tot baie na aan nul gereduseer sal wees. Wat beteken dat mense hul heil in die privatisering van Afrikaanse onderwys sal moet soek.
Solidariteit staan op die voorpunt hiervan met die ontwikkeling van sy eie private Afrikaanse universiteit, Akademia. Maar meer is nodig vir ons taal se oorlewing.
Scholtz is ’n onafhanklike kommentator.
Meer oor: Leopold Scholtz | Max Du Preez | Khoi-San
Gun die Eerste Mense meer
KYK: Krugersdorp-3: Parool moontlik ná 25 j.
Pta-hawelose weer in hof vir poging tot moord
Bob Hewitt-slagoffer gaan sy parool-aansoek teenstaan